കരിപ്പൂരില് 46 ലക്ഷം രൂപയുടെ സ്വര്ണമിശ്രിതം പിടികൂടി കോഴിക്കോട്: കരിപ്പൂരില് തുടര്ച്ചയായ മൂന്നാംദിവസവും കസ്റ്റംസിന്റെ സ്വര്ണവേട്ട. ഇന്നലെ 1074 ഗ്രാം സ്വര്ണമിശ്രിതവുമായാണ് താമരശേരി സ്വദേശിയായ ഫൈസലിനെ പിടികൂടിയത്. വിപണിയില് ഏകദേശം 46 ലക്ഷം രൂപ വിലവരുമെന്ന് കസ്റ്റംസ് അറിയിച്ചു. പുലര്ച്ചെ 12.30 ന് ദുബായില് നിന്നു കരിപ്പൂരിലെത്തിയ ഇന്ഡിഗോ വിമാനത്തിലെ യാത്രക്കാരനായിരുന്നു ഫൈസല്. രഹസ്യവിവത്തെ തുടര്ന്ന് കോഴിക്കോട് കസ്റ്റംസ് പ്രിവന്റീവ് വിഭാഗം നടത്തിയ പരിശോധനയിലാണ് സ്വര്ണം പിടികൂടിയത്. കസ്റ്റംസ് അസി.കമ്മീഷണര് കെ.വി.രാജന്റെ നിര്ദേശപ്രകാരം സൂപ്രണ്ടുമാരായ കെ.കെ.പ്രവീണ്കുമാര് എം.പ്രകാശ്, ഇന്സ്പക്ടര്മാരായ എം.പ്രതീഷ്, ഇ.മുഹമ്മദ് ഫൈസല്, സി.ജയദീപ്, ഹെഡ് ഹവില്ദാര് എം.സന്തോഷ്കുമാര് എന്നിവരടങ്ങുന്ന സംഘമാണ് പരിശോധന നടത്തിയത്.